Gunnar Sand

Gunnar Sand (født 9. august 1909 i Trondheim, død 28. desember 1983)Side 459. Per Egeberg Sogstad: Ungdoms fanevakt, AUF, Oslo 1951 var en norsk politiker (Arbeiderpartiet). Han var formann for Arbeidernes Ungdomsfylking fra 1934 til 1945.

Sand jobbet som postbud, og var organisert i Norsk Postforbund.

Han meldte seg inn i DNA i 1925, og var formann for Trondheims arbeiderungdomslag i årene 1928–1929 og 1931–1932. 
Sand var viseformann i Trøndelag Distriktslag av AUF 1926–1927 og 1929–1931, og formann 1931–1934.

Han ble medlem av AUFs landsstyre i 1932 og jobbet som midlertidig sekretær ved fylkingens kontor i 1934.«Sand, Gunnar», Arbeidernes Leksikon, bind VI, Oslo 1936 På landsmøtet dette året ble han valgt til AUF-formann. Han ble gjenvalgt på det kommende landsmøtet i 1937, og satt i posisjonen da krigen kom til Norge.Side 536. Terje Halvorsen: Partiets salt, Pax, Oslo 2003 Fra årsskiftet 1939-1940 var han også sekretær i Oslo Arbeiderparti.

Han ble arrestert 5. september 1940 og satt på Møllergata 19 til han slapp ut 19. november samme året. Han flyktet til Sverige, og ledet AUF-arbeidsutvalget som ble etablert der i 1943.

Etter krigen tok Trygve Bratteli over som AUF-formann, men Sand fortsatte i styret fram til landsmøtet i 1946.

Etter frigjøringen jobbet han som redaktør i Telemark Arbeiderblad, før han begynte som sekretær på DNAs kontor. Han var senere også generalsekretær i organisasjonen Folk og Forsvar, og ledet Venner av Israel i Norsk Arbeiderbevegelse (VINA).

 Bibliografi 
 Den sosialistiske ungdomsbevegelse i Trøndelag gjennom 20 år (sammen med Tr. Dyrendahl), 1933

 Referanser 

Kategori:AUFs ledelse
Kategori:Ap-politikere
Kategori:Norske redaktører
Kategori:Personer fra Trondheim kommune